આરબીઆઈ ગવર્નર ઉર્જીત પટેલ અને નાણાં મંત્રી અરૂણ જેટલી વચ્ચે ચાલી રહેલ ખેંચતાણ વચ્ચે ભૂતપૂર્વ વડાપ્રધાન મનમોહનસિંહના એક નિવેદનની હાલ ચર્ચા ચાલી રહી છે. પૂર્વ વડાપ્રધાન અને રીઝર્વ બેંકના ગવર્નર રહી ચુકેલાં મનમોહનસિંહે પોતાની પુત્રી દમનસિંહના પુસ્તક સ્ટ્રિક્ટલી પર્સનલ : મનમોહન ગુરુશરણ માં ઉલ્લેખ કર્યો હતો કે, નાણાં મંત્રીનો દરજ્જા હંમેશાથી આરબીઆઈના ગવર્નરથી ઉપર હોય છે અને આને કોઈપણ રીતે ફગાવી કે નકારી શકાય તેમ નથી. આ પુસ્તક પ્રથમ વખત ૨૦૧૪માં પ્રકાશિત કરવામાં આવ્યું હતું.